Karneval Binche
<s>Karneval Binche je tradicijski godišnji karneval koji se održava u belgijskom gradu Bincheu, tri dana prije korizme.</s><s>Festival je 2008. uvršten na UNESCO-v Popis nematerijalne svjetske baštine u Evropi.</s>

<s>Historija i karakteristike</s>

<s>Binche se nalazi južno od Bruxellesa u Belgijskoj provinciji Hainaut, za karnevala gomila turista preplavi njegov historijski, jer on datira još od srednjeg vijeka, i jedan je od najstarijih u Evropi.</s>

<s>Već od januara u gradu traju pripreme za karneval, tad brojni građani šiju raskošne kostime, vježbaju ples i bubnjanje.</s><s>Na pokladnu nedjelju, kad službeno počinje karneval, ulice i kafeji Binchea, ožive hordama maskiranih veseljaka.</s><s>Taj dan je rezerviran za muškarce odjevene u ekstravagantne ženske haljine.</s><s>Kulminacija karnevala je utorak, kad se pojavljuju legendarni likovi - Gillesi.</s>

<s>Porijeklo likova Gillesa još je uvijek nejasno, zbog nedostatka dokumenata prije 18. vijeka.</s><s>Najraširenija je legenda da Gillesi potječu od Inka, koju je raširio novinar Adolphe Delmée u 19. vijeku.</s><s>Inke su se pojavile u svojim nošnjama za ceremonije koju je organizirala tadašnja guvernerka Španjolske Nizozemske Marija od Ugarske 1549. svom bratu caru Karlu V.</s>

<s>Nakon razrađenog svečanog rituala odjevanja, nekoliko stotina Gillesa u klompama, odjeveni u šarene crveno,-žuto-crne kostime sa šeširima od nojevog 
perja,opremljeni zvoncima i voštanim maskama i malim naočalama, defiliraju gradom uz pratnju bubnjeva.</s>

<s>Slijede ih likovi iz Commedie dell'arte, brojni kostimirani veseljaci praćeni lokalnim orkestrima i plesači.</s><s>Vrhunac karnevala je ples Gillesa na Centralnom trgu (Grand Place) i vatromet na kraju.</s>

<s>Karneval u Bincheu je vrlo popularan, zbog spontanosti i značajnog financijskog angažmana sudionika.</s><s>Građani Binchea su ponosni na svoj karneval i nastoje sačuvati dragocjena znanja vezana uz karnevalske kostime, pribor, plesove i muziku.</s>

<s>Izvori</s>

<s>Vanjske veze</s>

<s>Carnival of Binche</s>

<s>Nematerijalna svjetska baština u Belgiji
Narodni običaji</s>

